Gattch

Gattch bola slovenská bigbítová, art rocková skupina. Pôsobila na československej hudobnej scéne v rokoch 1969 – 1974. Ich hudba je pokusom o prepojenie rockovej hudby s jazzom a vážnou hudbou. Radí sa k skupinám ako Collegium Musicum, Fermáta alebo Blue Effect.

Skupina bola založená v roku 1969 v Nových Zámkoch, študentmi bratislavského konzervatória. Názov Gattch je odvodený z iniciál prezývok a správne by sa preto mal písať "G.A.T.T.CH.". Zakladajúcu zostavu tvorili:
 "George" Juraj Štefula – bicie nástroje
 "Ali" Ľudovít Beladič – piano
 "Tony" Anton Lančarič – basgitara
 "Tomy" Tomáš Rédey – gitara, husle
 "Charlie" Karol Slanina – sprievodná gitara
Karol Slanina v krátkom čase po založení skupiny odišiel a zostava sa ustálila na kvarteto. V roku 1972 odišiel Anton Lančarič a na post basgitaristu sa objavili Valentín Čekovský a v roku 1974 Gabriel Jonáš, známy slovenský džezový pianista. Po rozpustení skupiny sa jej členovia ujali väčšinou v sprievodných skupinách popových spevákov.

90. rokysúčasnosť 
V roku 1998 sa skupina Gattch objavila v televíznej premiére českého seriálu Bigbít (17. diel) , zameranom na rockovú hudbu v Česko-Slovensku v rokoch 1956-1989. 

V roku 2002 bola firmou Sony Music/Bonton vydaná kompilácia Gattch - Komplet, zahrňujúca nielen nahrávky oficiálne vydané v 70. rokoch, ale aj ďalšie štúdiové snímky z archívu klávesáka Ľudovíta Beladiča a záznam z ostravského koncertu z roku 1972. Ľudovít Beladič (manžel speváčky Marcely Molnárovej) sa vydania nedožil, zomrel náhle vo svojom nahrávacom štúdiu v roku 2001.

22. apríla 2007 Gattch vystúpili v bratislavskom PKO na akcii Legendy 60. Skupina vystúpila v zložení Tomáš Rédey (gitara, spev), Anton Lančarič (basová gitara) a Barbara Lančaričová (klavír).

Verejné vystúpenia  
 1969 – Účasť na 1. Slovenskom beatovom festivale. Gattch sa v súťaži umiestnili na 2. mieste.
 1970 – 3. miesto na prehliadke slovenských skupín v Prahe.
 19. marca 1970 – Účasť na Jazz Univerziáde v Českých Budějoviciach. V súťaži sa umiestnila na 3. mieste za víťazným Collegiom Musicum a druhými Progress Organization.
 1971 – Vystúpenie na 3. Beatovom festivale v Prahe.
 1972 – Vystúpenie na International Jazz Festival Praha (IJFP).
 Ďalšie koncerty v Bulharsku a Východnom Nemecku.

Diskografia 
 1971: Na na na / Kontrapunktická etuda (EP, Opus)
 1971: Gattch (LP, Opus)
 2002: Komplet (kompilácia, 2 CD, Sony Music/Bonton)

Referencie

Externé odkazy 
 GATTCH – Ursiny a Varga neboli sami (sk) – článok Mariána Jaslovského
 Bol raz jeden muzikant - In memoriam Ľudovít Beladič (sk) – článok Petera Pišťanka
 Muzikus - Gattch: Komplet – (cz) recenzie Leoše Kofroně
 GATTCH na portáli Eastrock.cz (cz)

Slovenské hudobné skupiny
Hudobné skupiny z 1965